SGP ปัดข่าวกำไรปีนี้แตะพันลบ. ยันผู้บริหารไม่ได้ให้ข่าวดังกล่าว
SGP ปฏิเสธกรณีมีข่าวว่า “นางจินตณา กิ่งแก้ว" คาดกำไรปี 59 จะสูงกว่าปีนี้ที่คาดไว้ระดับ 1 พันลบ. ยันผู้บริหารไม่ได้ให้ข่าวดังกล่าว
3 ธ.ค. 2558

บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP ระบุว่า ตามที่มีข่าวในฉบับวันที่ 3 ธันวาคม 2558 ว่า “นางจินตณา กิ่งแก้ว” รองกรรมการผู้จัดการ SGP คาดว่ากำไรสุทธิปี 2559 จะสูงกว่าปีนี้ที่คาดไว้ระดับ 1,000 ล้านบาท
ทั้งนี้บริษัทชี้แจงว่าทางผู้บริหารไม่ได้ให้ข่าวในเรื่องของผลกำไรที่คาดไว้ระดับ 1,000 ล้านบาท ตามที่หนังสือพิมพ์ได้ลงข่าว จึงขอให้ท่านนักลงทุนได้ติดตามผลประกอบการประจำปี 2558 ได้จากงบการเงินที่ผ่านการตรวจสอบโดยผู้สอบบัญชีแล้วเท่านั้น